Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: 2011. évi LVIII. törvény
Paragraph Index: 742

1. bekezdés – A források felhasználása és a finanszírozás feltételei (a) Az Alap forrásai a 2. Cikkben megfogalmazott célkitûzés érdekében kerülnek felhasználásra. (b) Az Alap kizárólag olyan fejlõdõ országok számára nyújt finanszírozást, melyek az Alap Tagjai, valamint olyan kormányközi szervezetek számára, melyeknek ezen Tagok résztvevõi. Kormányközi szervezet számára nyújtott kölcsön esetén az Alap feltételként támaszthatja megfelelõ kormány- vagy egyéb garancia nyújtását. (c) Az Alap intézkedéseket hozhat annak biztosítása érdekében, hogy a nyújtott finanszírozás eredményeképp keletkezett bármilyen haszon kizárólag az eredeti finanszírozás célra kerüljön felhasználásra, különös figyelemmel a gazdaságossági, hatékonysági és szociális-méltányossági megfontolásokra. (d) A források elosztása során az Alap az alábbi prioritásokat fogja követni: (i) a legszegényebb, élelmiszerhiánytól szenvedõ országokban az élelmiszertermelés növelésének szükségessége, valamint a legszegényebb népcsoportok táplálkozási színvonalának javítása; (ii) az élelmiszertermelés növelésének lehetõsége más fejlõdõ országokban, és hasonlóképpen az ezekben az országokban élõ legszegényebb népcsoportok táplálkozási színvonala és életfeltételei javításának hangsúlyozása. A fent leírt prioritások keretrendszerén belül a támogatásra való jogosultság objektív gazdasági és szociális kritériumoknak megfelelõen kerül megítélésre, különös tekintettel az alacsony jövedelmû országok igényeire, valamint azok élelmiszertermelés-növelési lehetõségeire, továbbá a források felhasználásában a méltányos földrajzi megoszlásra. (e) Jelen Megállapodás rendelkezéseinek megfelelõen, az Alap által nyújtott finanszírozásoknál azon átfogó szakpolitikai iránymutatások, követelmények és szabályok az iránymutatóak, melyeket idõrõl idõre a Kormányzó Tanács az összes szavazat kétharmados többségével alkot.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes